DUBICSÁNY KÖZSÉG ÖNKORMÁNYZATA KÉPVISELŐ-TESTÜLETÉNEK

**1/2023. (II.14.) ÖNKORMÁNYZATI RENDELETE AZ ÖNKORMÁNYZAT 2023.ÉVI KÖLTSÉGVETÉSÉRŐL**

Dubicsány Község Önkormányzat Képviselő-testülete az Alaptörvény 32. cikk (1) bekezdés f) pontjában meghatározott feladatkörében eljárva, az Alaptörvény 32. cikk (2) bekezdésében meghatározott eredeti jogalkotói hatáskörében a következőket rendeli el:

1. §

A rendelet hatálya Dubicsány Község Önkormányzat Képviselő-testületére terjed ki.

2. §

1. A Képviselő-testület az Önkormányzat 2023. évi költségvetését 42.744.908 Ft költségvetési bevétellel és 46.305.078 Ft költségvetési kiadással elfogadja.
2. A költségvetési egyenleg 3.560.170 Ft.
3. A finanszírozási bevétel 4.535.415 Ft,
   1. a finanszírozási kiadási összeg 975.245 Ft,
   2. a finanszírozási bevételek és kiadások egyenlege 3.560.170 Ft,
   3. a bevételek és kiadások főösszegét 47.280.323 Ft-ban állapítja meg.
4. Az (1) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat a Rendelet *1.1. melléklete* alapján határozza meg a Képviselő-testület.
5. A működési és felhalmozási bevételek és kiadások előirányzatai mérlegszerű bemutatását önkormányzati szinten a Rendelet *2.1. és 2.2. melléklet* részletezi.
6. A működési hiány belső finanszírozásának érdekében a Képviselő-testület az előző év(ek) költségvetési maradványának igénybevételét rendeli el.
7. A felhalmozási hiány külső finanszírozása a felhalmozási maradvány igénybevételével történik, illetve a Rendelet 2.2. mellékletében szereplő többlet felhasználásával.

3. §

1. Az Önkormányzat adósságot keletkeztető ügyletekből és kezességvállalásokból fennálló kötelezettségeit a Rendelet *3. melléklete* részletezi.
2. Az Önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a bevételeket a Rendelet 4*. melléklete* tartalmazza.
3. Az Önkormányzat 2023. évi adósságot keletkeztető fejlesztési céljait az Rendelet *5. melléklete* részletezi.
4. Az Önkormányzat költségvetésében szereplő beruházások kiadásainak beruházásonkénti részletezését a Rendelet *6. melléklete* szerint határozza meg.
5. Az Önkormányzat költségvetésében szereplő felújítások kiadásait felújításonként a Rendelet *7. melléklete* szerint részletezi.
6. Az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást a Rendelet *8. melléklet* tartalmazza.
7. A Rendelet 9. melléklet tartalmazza az adatszolgáltatás tábláját az elismert tartozásállományról.
8. A Rendelet 10. melléklet az Önkormányzat 2023. évi ágazati feladataihoz nyújtott támogatásokat részletezi.
9. A Rendelet 11. melléklet a céljelleggel nyújtott támogatásokat határozza meg.
10. Az 1. tájékoztató tábla a 2021. évi tény, 2022. évi várható és 2023. évi terv adatokat tartalmazza.
11. Az Önkormányzat a kiadások között 1000 E Ft általános tartalékot állapít meg. A céltartalék összege 0 Ft .-
12. A 2. tájékoztató tábla a többéves kihatással járó döntéseket mutatja be évenkénti bontásban.
13. A 3. tájékoztató tábla az önkormányzat által adott közvetett támogatásokat tartalmazza.
14. A 4. tájékoztató tábla a 2023. évi előirányzat felhasználási tervet mutatja be.
15. Az 5. tájékoztató tábla a 2023. évi költségvetési évet követő 3 év tervezett bevételeit és kiadásait tartalmazza.
16. Az 6. tájékoztató tábla az Önkormányzat 2023. évi szociális és gyermekvédelmi kiadásait tartalmazza.

4. §

1. Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.
2. Az önkormányzat gazdálkodásának biztonságáért a Képviselő-testület, a gazdálkodás szabályszerűségéért a polgármester felelős.
3. A költségvetési szerveknél jutalmazásra fordítható összeg nem tervezhető.
4. A költségvetési hiány csökkentése érdekében év közben folyamatosan figyelemmel kell kísérni a kiadások csökkentésének és a bevételek növelésének lehetőségeit.
5. Amennyiben a költségvetési szerv 30 napon túli elismert tartozásállományának mértéke eléri az éves eredeti költségvetési előirányzatának 10%-át, vagy a 150 millió forintot és a tartozását egy hónapon belül nem tudja 30 nap alá szorítani, akkor az irányító szerv önkormányzati biztost jelöl ki.
6. A költségvetési szervek minden hét utolsó munkanapján kötelesek tartozás állományukról adatot szolgáltatni a „R” 10. melléklete szerint.
7. A költségvetési szerve vezetője a 4. § (5) bekezdésben foglaltak fennállása esetén haladéktalanul köteles a jegyzőnek jelenteni.
8. Kiegészítő támogatás igényléséről a működőképességet veszélyeztető helyzet esetében a polgármester gondoskodik külön Képviselő-testületi döntés alapján.
9. A személyi juttatások tervezésénél is, felhasználásánál figyelembe kell venni az államháztartásról szóló törvény végrehajtásáról szóló 368/2011. (XII.31.) Korm. rendelet 51 §. (2) bekezdésének előírásait.
10. A finanszírozási bevételekkel és kiadásokkal kapcsolatos hatásköröket a Képviselő-testület gyakorolja.

5. §

1. Az Önkormányzat bevételeinek és kiadásainak módosításáról a kiadási átcsoportosításnál a Képviselő-testület dönt. A költségvetési szervek negyedévente kezdeményezhetik előirányzat módosításukat.
2. A költségvetési szerv a kiemelt előirányzatokon belül saját hatáskörben átcsoportosítást hajthat végre.
3. A Képviselő-testület által jóváhagyott kiemelt előirányzatokat valamennyi önállóan működő és gazdálkodó szerv, valamint az önállóan működő költségvetési szerv köteles betartani. Az előirányzat túllépés fegyelmi felelősséget von maga után.
4. A költségvetés szerv többletbevételei terhére csak a Képviselő-testület jóváhagyásával vállalhat kötelezettséget.

6. §

1. Az önkormányzati költségvetési szerv ellenőrzése a belső kontrollrendszer keretében valósul meg, melynek létrehozásáért, működtetéséért és továbbfejlesztéséért az önkormányzat esetében a jegyző felelős.
2. Az önkormányzat a belső ellenőrzés kialakításáról külső szolgáltatás igénybevételével gondoskodott. A megfelelő működtetésről és a függetlenség biztosításáról a jegyző köteles gondoskodni.

7. §

Ez a rendelet a kihirdetést követő napon lép hatályba.

**DUBICSÁNY**, 2023. február 14.

Radnai Zsolt Fucskó Róbertné

polgármester jegyző

*A rendelet kihirdetésének napja: 2023. február 14*

**DUBICSÁNY**, 2023. február 14.

Fucskó Róbertné jegyző